* Dit voel soos ‘n eenrigtingstraat. Jy stort jou liefde, jou toewyding, jou opoffering, jou waardering… maar jy kry niks terug nie. Dit voel asof jy oorvloedig gee maar niks terug ontvang nie.
Moenie op die probleem broei nie en spreek dit aan sodra dit spanning in jul huwelik skep. Stel vas wat is die rede vir sy/haar optrede en as jy nie agter die kap van die byl kan kom nie, vra reguit. Kyk watter effek jou optrede op jou maat se gedrag het. Hoe meer jy jou maat se openheid ‘eis’ hoe meer kan hy/sy onderbewustelik besluit om daarteen te rebelleer.
Wat jy ook al doen, maak seker jy plaas nie te veel druk op jou maat nie. Ja, jy wil graag hê jou maat moet oopmaak, maar die druk van jou kant af kan die teenoorgestelde uitwerking hê. Probeer om op jou eie lewe te fokus, jou eie talente te ontwikkel en die fokus vanaf jou maat te verskuif.